3.  การประกอบธุรกิจ

    1.  ลักษณะผลิตภัณฑ์

บริษัท ไพลอน จำกัด (มหาชน)
ดำเนินธุรกิจรับเหมาก่อสร้างงานฐานรากสำหรับโครงการภาครัฐบาลและเอกชน
โดยมีสายงานหลักดังต่อไปนี้

1.  งานเสาเข็มเจาะ (Bored Pile)

เสาเข็มเจาะเป็นเสาเข็มที่นิยมใช้กับการก่อสร้างฐานรากของโครงสร้างขนาดใหญ่
และโครงสร้างอาคารในบริเวณที่มีพื้นที่จำกัด
ซึ่งไม่สามารถใช้เสาเข็มตอกได้เนื่องจากปัญหาด้านการขนส่ง
หรือเนื่องจากบริเวณก่อสร้างชิดอาคารข้างเคียงมากซึ่งความสั่นสะเทือนจากการตอกเสาเข็มอาจจะก่อให้เกิดความเสียหายกับอาคารข้างเคียงได้
ส่วนการใช้เสาเข็มเจาะจะไม่ทำให้ดินเกิดการเคลื่อนตัวซึ่งอาจไปดันสิ่งปลูกสร้างข้างเคียงให้เสียหายได้เหมือนกับการตอกเสาเข็ม
นอกจากนี้เสาเข็มเจาะยังลดมลภาวะเรื่องเสียงและแรงสั่นสะเทือนเมื่อเทียบกับการใช้เสาเข็มตอก
ทั้งนี้งานเสาเข็มเจาะของบริษัทส่วนใหญ่จะเป็นเสาเข็มเจาะที่มีขนาดเส้นผ่านศูนย์กลางตั้งแต่ 50
เซนติเมตร จนถึง 2.00 เมตร และทำได้ถึงความลึกมากกว่า 60 เมตร
ขึ้นอยู่กับการออกแบบกำลังรับน้ำหนักของเสาเข็มโดยวิศวกร และสภาพชั้นดินในแต่ละพื้นที่

เสาเข็มเจาะนั้นสามารถจำแนกตามขนาดได้เป็น 3 ประเภท

-   เสาเข็มเจาะขนาดเล็ก : เป็นเสาเข็มที่มีเส้นผ่านศูนย์กลางน้อยกว่า 50 เซนติเมตร
    เหมาะสำหรับใช้ในการก่อสร้างฐานรากของอาคารขนาดเล็ก โดยส่วนใหญ่มีความลึกประมาณ
    21 เมตร เหมาะสำหรับบ้านเรือน โรงงาน หรือโครงสร้างที่มีน้ำหนักไม่มากนัก

-   เสาเข็มเจาะขนาดกลาง : เป็นเสาเข็มที่มีเส้นผ่านศูนย์กลางระหว่าง 50 เซนติเมตร
    แต่ไม่เกิน 1 เมตรโดยส่วนใหญ่มีความลึกประมาณ 21-55 เมตร
    ขึ้นอยู่กับลักษณะชั้นดินในแต่ละพื้นที่และน้ำหนักของโครงสร้างที่รองรับ
    เหมาะสำหรับใช้ในการก่อสร้างโครงสร้างขนาดปานกลางจนถึงขนาดใหญ่ เช่น
    สะพานข้ามแยก อาคาร และโรงงานขนาดใหญ่

-   เสาเข็มเจาะขนาดใหญ่ : เป็นเสาเข็มที่มีเส้นผ่านศูนย์กลางมากกว่า 1 เมตรขึ้นไป
    เหมาะสำหรับใช้ในการก่อสร้างโครงสร้างขนาดใหญ่ซึ่งต้องการกำลังรับน้ำหนักต่อเสาเข็มหนึ่งต้นสูงมาก
    เช่น อาคารสูง ทางยกระดับ ทางรถไฟยกระดับ สะพานขนาดใหญ่ เป็นต้น
    โดยบริษัทสามารถก่อสร้างเสาเข็มเจาะได้จนถึงขนาดเส้นผ่านศูนย์กลาง 2
    เมตรและความลึกถึง 70 เมตร

  ในอีกด้านหนึ่ง การก่อสร้างเสาเข็มเจาะนั้นสามารถแบ่งตามกรรมวิธีการทำงานได้เป็น 2
  แบบคือ เสาเข็มเจาะแบบแห้งและเสาเข็มเจาะแบบเปียก
  ทั้งนี้เสาเข็มเจาะแบบแห้งเหมาะสำหรับเสาเข็มที่มีขนาดเส้นผ่านศูนย์กลาง 35 ถึง 60
  เซนติเมตร และความลึกของหลุมเจาะไม่มากนัก โดยก้นหลุมยังอยู่ในชั้นดินเหนียวแข็ง
  โดยทั่วไปจะสามารถรับน้ำหนักได้ไม่เกิน 120 ตันต่อต้น
  ซึ่งจะก่อสร้างโดยทำการเจาะดินลงไปโดยไม่มีการเติมสารละลายพยุงหลุมเจาะ
  เมื่อเสร็จแล้วจึงติดตั้งโครงเหล็กและเทคอนกรีตลงไปในหลุม
  ในขณะที่เสาเข็มเจาะแบบเปียกนั้นมีขนาดเส้นผ่านศูนย์กลางตั้งแต่ 50 เซนติเมตร
  ขึ้นไปโดยไม่จำกัดความลึกของหลุมเจาะ ทำให้เสาเข็มรับน้ำหนักได้มาก
  วิธีการก่อสร้างนั้นคล้ายคลึงกับเสาเข็มเจาะแบบแห้ง
  เพียงแต่การขุดนั้นจะเติมสารละลายพยุงหลุมเจาะลงไป เพื่อป้องกันการพังทลายของดิน
  ทั้งนี้งานเสาเข็มเจาะของบริษัทโดยส่วนใหญ่แล้วจะเป็นเสาเข็มเจาะแบบเปียกที่มีขนาดเส้นผ่านศูนย์กลางมากกว่า
  50 เซนติเมตร ขึ้นไป

บริษัทมีรายได้จากงานเสาเข็มเจาะในปี 2549 ปี 2550 และปี 2551 ประมาณร้อยละ 64.25
ร้อยละ 85.61 และร้อยละ 89.92 ของรายได้รวมตามลำดับ
โดยบริษัทคาดว่าบริษัทจะยังคงมีสัดส่วนรายได้หลักมาจากงานประเภทนี้ต่อไป

1.  งานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet Grouting)

งานปรับปรุงคุณภาพดิน (Ground Improvement)
มีวัตถุประสงค์เพื่อเพิ่มเสถียรภาพให้กับโครงสร้างของดินเดิม
ทำให้ดินมีกำลังรับน้ำหนักมากขึ้นและป้องกันการเคลื่อนตัวของดิน
โดยบริษัทมีการให้บริการงานประเภทนี้โดยวิธีการอัดฉีดซีเมนต์ด้วยแรงดันสูง (Jet Grouting)
ที่ความดันประมาณ 200 ถึง 400 บาร์ โดยอาจแบ่งลักษณะของงานออกเป็นแต่ละประเภทดังต่อไปนี้

1.  เสาเข็มดินซีเมนต์ (Soil Cement Column)

  เป็นการปรับปรุงคุณสมบัติของดินอ่อนตลอดชั้นความหนา
  เริ่มต้นโดยการอัดฉีดน้ำภายใต้ความดันสูงเพื่อกวนให้ชั้นดินอ่อนตัวและมีขนาดรูปทรงตามที่ต้องการ
  แล้วจึงอัดฉีดน้ำปูนลงไปผสมกับดินในบริเวณ ดังกล่าวทำให้เกิดการแข็งตัวกลายเป็นแท่งดินซีเมนต์
  ซึ่งมีความสามารถในการรับน้ำหนักตามที่ออกแบบและช่วยลดปัญหาการทรุดตัวของโครงสร้าง
  การทำเสาเข็มดินซีเมนต์โดยวิธีอัดฉีดซีเมนต์ด้วยแรงดันสูง (Jet Grouting)
  จะให้คุณภาพแท่งดินซีเมนต์และความสม่ำเสมอของเนื้อดินซีเมนต์ที่ดีกว่าวิธีทั่วไปซึ่งมีทั้งแบบใช้ความดันต่ำ
  (Low Pressure Mix) และแบบใช้ใบกวนดิน (Rotary Mix)
  ในปัจจุบันมีการนำเสาเข็มดินซีเมนต์ไปประยุกต์ใช้หลายรูปแบบเช่น ฐานรากงานถนน
  ลานจอดเครื่องบิน เขื่อน ประตูระบายน้ำ รวมไปถึงการเพิ่มเสถียรภาพให้กับตลิ่งของคลอง

  2. การเพิ่มกำลังรับน้ำหนักและเสถียรภาพของดินเฉพาะจุด

  เป็นการปรับปรุงคุณสมบัติและกำลังของดินหรือหินเฉพาะจุด เช่น
  งานอัดฉีดรอยแตกของชั้นหินหรือดินในงานก่อสร้างเขื่อน
  การเพิ่มเสถียรภาพและกำลังของดินในงานขุดหรืองานเจาะเฉพาะที่

ในปี 2549 ปี 2550 และปี 2551
บริษัทมีสัดส่วนรายได้จากงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง ประมาณร้อยละ
2.38 ร้อยละ 14.01 และร้อยละ 9.48 ตามลำดับ

3.1.3 งานก่อสร้างกำแพงกันดินชนิดไดอะแฟรม (Diaphragm Wall)

กำแพงกันดินชนิดไดอะแฟรมเป็นการก่อสร้างกำแพงโดยมีวัตถุประสงค์เพื่อใช้เป็นโครงสร้างรับน้ำหนักและป้องกันการเคลื่อนตัวของดินทางด้านข้าง
โดยจะทำการก่อสร้างกำแพงในชั้นที่ต่ำกว่าผิวดินด้วยคอนกรีตเสริมเหล็กคล้ายคลึงกับการทำเสาเข็มเจาะแบบเปียก
ซึ่งการใช้เทคโนโลยีในการก่อสร้างกำแพงกันดินชนิดนี้ทำให้ไม่ต้องใช้ Sheet Pile
และสามารถสร้างกำแพงกันดินใต้ดินแบบถาวรที่มีหน้าตัดเป็นสี่เหลี่ยมเหมือนกำแพงทั่วไป
แต่มีความแข็งแรงและสามารถป้องกันการรั่วซึมของน้ำได้
ซึ่งส่วนใหญ่จะใช้เพื่อเป็นโครงสร้างของชั้นจอดรถใต้ดิน กำแพงอาคาร
ผู้โดยสารสำหรับระบบรถไฟฟ้าใต้ดิน และอุโมงค์ลอดทางแยก เป็นต้น

การออกแบบก่อสร้างกำแพงกันดินนั้นสามารถกำหนดความหนาของแผ่นกำแพงได้ตั้งแต่ 50
เซนติเมตร จนถึง 1.5 เมตร โดยเริ่มจากการตักดินขุดหลุมตามขนาดและแนวที่จะทำกำแพง
จากนั้นจึงเติมสารละลายพยุงหลุมเจาะ เพื่อป้องกันการพังทลายของดิน
แล้วจึงหย่อนเหล็กเสริมที่ผูกเป็นโครงไว้แล้วลงไปก่อนที่จะเทคอนกรีต
เมื่อทิ้งไว้จนคอนกรีตแข็งตัวมีกำลังตามที่กำหนดแล้ว จึงขุดดินข้างในกำแพงออก เพื่อทำชั้นใต้ดิน
หรือทำการก่อสร้างส่วนอื่นต่อไป

บริษัทเริ่มรับงานประเภทนี้ในปี 2547 ในโครงการ โรงบำบัดน้ำเสียสำแล จังหวัดปทุมธานี โดยมี
สัดส่วนรายได้ประมาณร้อยละ 3.73 ของรายได้รวม บริษัทไม่มีรายได้จากสายงานนี้ตั้งแต่ปี 2548
จนถึงปัจจุบัน อย่างไรก็ตาม
รายได้ดังกล่าวมีแนวโน้มเพิ่มขึ้นเนื่องจากโครงการก่อสร้างสถานีรถไฟฟ้าใต้ดินซึ่งเป็นส่วนหนึ่งในงบประมาณก่อสร้างของงานโครงสร้างและสาธารณูปโภคพื้นฐานขนาดใหญ่
ของรัฐบาลซึ่งคาดว่าจะสามารถเริ่มดำเนินการในช่วงปลายปี 2552 เป็นต้นไป

4.  งานก่อสร้างด้วยระบบชิ้นส่วนคอนกรีตหล่อสำเร็จรูป (Prefabricated Concrete
    System)

งานก่อสร้างด้วยระบบชิ้นส่วนคอนกรีตหล่อสำเร็จรูปเป็นการก่อสร้างโดยการหล่อชิ้นส่วนโครงสร้างคอนกรีตในส่วนต่างๆ
เช่น เสา, คาน, พื้น, ผนัง ขึ้นมาก่อน แล้วจึงนำไปติดตั้ง ณ บริเวณที่ก่อสร้างจริง
การก่อสร้างด้วยวิธีนี้เมื่อเปรียบเทียบกับการก่อสร้างแบบหล่อในที่
จะทำให้สามารถก่อสร้างได้เร็วกว่า
รวมทั้งยังสามารถควบคุมคุณภาพให้เป็นไปตามข้อกำหนดและมาตรฐานทางวิศวกรรมได้ดีกว่า
โดยบริษัทมีทีมงานออกแบบมืออาชีพ มีทีมงานก่อสร้างที่มีความสามารถ
และมีความพร้อมในด้านเครื่องจักรและอุปกรณ์

บริษัทได้เริ่มทำงานประเภทนี้ในช่วงปลายปี 2548 ให้แก่โครงการตักสิลานคร จังหวัดมหาสารคาม
ซึ่งเป็นการก่อสร้างหอพักนักศึกษาสูง 4 ชั้น จำนวน 15 อาคาร โดยใช้ระยะเวลาก่อสร้างเพียง 7
เดือน ทั้งนี้งานดังกล่าวคิดเป็นสัดส่วนรายได้ร้อยละ 6.05 และ ร้อยละ 33.04 ในปี 2548 และปี
2549 ส่วนในปี 2550-2551 บริษัทไม่มีรายได้จากงานดังกล่าว

1.  การตลาดและภาวะการแข่งขัน

    1.  กลยุทธ์ทางการแข่งขัน

บริษัทเริ่มเปิดดำเนินการในปี 2545 เป็นต้นมา
แต่ด้วยประสบการณ์และความสามารถของผู้บริหารและวิศวกรที่อยู่ในธุรกิจงานฐานรากและงานก่อสร้างของบริษัท
ส่งผลให้ธุรกิจของบริษัทเติบโตไปได้อย่างรวดเร็วและเป็นที่ยอมรับจากลูกค้า ทั้งนี้
บริษัทมีกลยุทธ์ในการดำเนินการที่สำคัญดังนี้

1.  คุณภาพของการบริการให้เป็นไปตามมาตรฐานวิชาชีพและตามความต้องการของลูกค้า
    (Quality)

  งานฐานรากเป็นงานที่เกี่ยวข้องกับความปลอดภัยของตัวโครงสร้างจึงมีความสำคัญเป็นอย่างมาก
  ดังนั้นบริษัทจึงตั้งมาตรฐานการทำงานอย่างเคร่งครัดโดยมีขบวนการตรวจสอบเพื่อควบคุมคุณภาพงานตลอดกระบวนการ
  และมีวิศวกรดูแลประจำสถานที่ก่อสร้างเพื่อแก้ปัญหาให้ทันเวลา
  โดยการทำงานที่ผ่านมาบริษัทไม่เคยประสบปัญหาการส่งมอบงานในเรื่องของการตรวจสอบคุณภาพ
  และผู้ใช้บริการเดิมหลายรายยังกลับมาใช้บริการของบริษัทอย่างต่อเนื่องจนถึงปัจจุบัน

2.  อัตราค่าบริการที่เหมาะสม (Cost)

  บริษัทมีนโยบายไม่ตัดราคากับคู่แข่ง
  หากแต่ใช้นโยบายในการบริหารต้นทุนการบริการอย่างมีประสิทธิภาพ อาทิเช่น ผลิตอะไหล่
  วัสดุสิ้นเปลือง หรือชิ้นส่วนเครื่องจักรหลายชนิดภายในบริษัทเอง ทำให้ลดการพึ่งพิง
  ผู้ประกอบการรายอื่นและลดการนำเข้า ส่งผลให้บริษัทสามารถตั้งราคาที่เหมาะสมและแข่งขันได้
  นอกจากนี้บริษัทยังให้ความสำคัญกับการพัฒนาประสิทธิภาพของผู้ปฏิบัติงาน
  ซึ่งเป็นปัจจัยที่ทำให้บริษัทสามารถกำหนดอัตราค่าบริการที่สามารถตอบสนองความต้องการของลูกค้า
  และสร้างความสามารถในการแข่งขันทั้งในระยะสั้นและในระยะยาวได้

3.  การส่งมอบที่ตรงเวลา (Delivery)

  เนื่องจากงานฐานรากถือเป็นงานเริ่มต้นของงานก่อสร้าง
  หากขั้นตอนนี้ไม่ได้รับการส่งมอบที่ตรงเวลาอาจส่งผลกระทบต่อขั้นตอนงานถัดไปได้
  โดยบริษัทให้ความสำคัญในด้านนี้และมีการประสานงานของฝ่ายต่างๆ
  เป็นอย่างดีตลอดจนมีการวางแผนและติดตามการทำงานอย่างรัดกุมเพื่อให้สามารถส่งมอบงานได้ตามแผนงานที่กำหนดไว้
  ตั้งแต่บริษัทเริ่มดำเนินการมาบริษัทยังไม่เคยมีปัญหาอันเกิดจากการส่งมอบงานล่าช้าแต่อย่างใด

4.  ความหลากหลายของการบริการ (Variety of Product)

  เพื่อให้ตอบสนองความต้องการของลูกค้าได้มากขึ้น
  บริษัทมีนโยบายที่จะเพิ่มสินค้าในด้านงานฐานราก
  และรูปแบบการบริการที่เกี่ยวเนื่องให้มีความหลากหลายและครบวงจร
  โดยมีแผนจะขยายงานด้านการทำกำแพงกันดินชนิดไดอะแฟรม
  เพื่อรองรับงานก่อสร้างสำหรับโครงการรถไฟฟ้าใต้ดิน รวมถึงงานขุด งานหล่อ Footing
  และงานทำชั้นใต้ดินของอาคาร นอกจากนี้ในปี 2548
  บริษัทได้รับจ้างงานโครงการก่อสร้างหอพักนักศึกษาด้วยระบบชิ้นส่วนคอนกรีตหล่อสำเร็จรูป
  (Prefabricated Concrete System) ในโครงการตักสิลานคร จังหวัดมหาสารคาม
  ซึ่งถือเป็นโครงการแรกที่บริษัทรับจ้างก่อสร้างงานประเภทนี้ ซึ่งงานดังกล่าวได้เสร็จสิ้นในปี
  2549 ภายในระยะเวลา 7 เดือนที่กำหนด และได้มีผู้เข้าเยี่ยมชมงานอย่างต่อเนื่อง
  ซึ่งน่าจะทำให้บริษัทมีโอกาสได้รับงานประเภทนี้เพิ่มเติมในอนาคต

1.  กลุ่มลูกค้าเป้าหมายและช่องทางการจำหน่าย

บริษัทสามารถแบ่งประเภทงานที่บริการรับจ้างได้เป็น 2 ประเภทคือ
งานจากภาครัฐบาลและภาคเอกชน
โดยงานจากภาครัฐบาลส่วนใหญ่จะเป็นโครงการที่เกี่ยวข้องกับงานโครงสร้างและสาธารณูปโภคพื้นฐาน
เช่น งานทางรถไฟยกระดับ งานทางด่วน งานสะพานข้ามแยก งานเขื่อน งานโรงไฟฟ้า
งานอาคารและสถานที่ราชการ เป็นต้น
ในขณะที่งานภาคเอกชนจะเป็นโครงการที่เกี่ยวข้องกับที่อยู่อาศัย อาคารสำนักงาน
และโรงงานอุตสาหกรรม

การรับงานของบริษัทในปัจจุบันมีการดำเนินการใน 2 รูปแบบ
คือการเป็นผู้รับเหมาช่วงโดยรับงานจากผู้รับเหมาหลัก (Main Contractor)
และการเป็นผู้รับเหมาโครงการโดยรับงานจากเจ้าของโครงการโดยตรง
ซึ่งรูปแบบการรับงานในแต่ละโครงการนั้นจะขึ้นอยู่กับลักษณะของโครงการและความต้องการของผู้ว่าจ้าง
โดยทั่วไปสำหรับงานภาครัฐบาลจะเป็นในลักษณะการรับเหมาช่วงจากผู้รับเหมาหลัก
โดยผู้ว่าจ้างส่วนใหญ่จะทำสัญญาจัดจ้างให้แก่ผู้รับเหมาหลักซึ่งจะเป็นผู้ดำเนินการจ้างผู้ประกอบการในแต่ละส่วนงานตามความเหมาะสมอีกทอดหนึ่ง
ส่วนงานภาคเอกชนจะมีทั้ง 2 รูปแบบ ทั้งการเป็นผู้รับเหมาช่วง
และการเป็นผู้รับเหมาโครงการโดยรับงานจากเจ้าของโครงการโดยตรง ทั้งนี้
ปัจจัยหลักที่ผู้จ้างงานพิจารณาในการเลือกให้บริษัทเป็นผู้รับงานได้แก่ ประสบการณ์
คุณภาพผลงานในอดีต ความสามารถในการส่งมอบได้ทันเวลา และราคาที่เหมาะสม

  ---------------------- ------------- -------- ------------- -------- ------------- --------
  ประเภทการรับงาน         ปี 2549                 ปี 2550                 ปี 2551        

  (หน่วย : บาท)           มูลค่า          ร้อยละ    มูลค่า          ร้อยละ    มูลค่า          ร้อยละ

  ผู้รับเหมาช่วง                                                                         

  รัฐบาล                  207,707,843   40.07    216,024,781   57.16    176,718,156   24.59

  เอกชน                  8,100,110     1.56     23,621,015    6.25     77,584,621    10.79

  ผู้รับเหมาโครงการ                                                                     

  รัฐบาล                  -             -        -             -        100,764,152   14.02

  เอกชน                  130,762,292   25.22    138,267,403   36.59    363,662,422   50.60

  รวมรายได้จากงานฐานราก   346,570,245   66.85    377,913,199   100.00   718,729,351   100.00

  รัฐบาล                  -             -        -             -        -             -

  เอกชน                  171,839,952   33.15    -             -        -             -

  รายได้จากงานก่อสร้าง      171,839,952   33.15    -             -        -             -

  รวมรายได้จากการรับจ้าง    518,410,197   100.00   377,913,199   100.00   718,729,351   100.00
  ---------------------- ------------- -------- ------------- -------- ------------- --------

ในปี 2549 ปี 2550 และปี 2551
บริษัทมีสัดส่วนรายได้จากการเป็นผู้รับเหมาช่วงต่อการเป็นผู้รับเหมาโครงการโดยตรง 42:58
63:37 และ 35:65 ตามลำดับ ทั้งนี้ ในปี 2549
บริษัทมีสัดส่วนรายได้จากงานก่อสร้างค่อนข้างมากซึ่งบริษัทเป็นผู้รับเหมาโครงการโดยตรง
ทำให้สัดส่วนผู้รับเหมาโครงการโดยตรงสูงขึ้น แต่เมื่อพิจารณาโดยไม่รวมรายได้จากงานก่อสร้างนั้น
รายได้จากการเป็นผู้รับเหมาช่วงต่อการเป็นผู้รับเหมาโครงการในปี 2549 จะเป็นร้อยละ 62:38
ซึ่งสัดส่วนรายได้ที่มาจากการเป็นผู้รับเหมาช่วงที่สูงนั้นสะท้อนถึงประเภทงานที่เป็นโครงการภาครัฐบาลเป็นส่วนใหญ่
ซึ่งมีฐานะทางการเงินมั่นคงและมีงบประมาณที่ชัดเจนก่อนการลงทุน นอกจากนี้
ผู้รับเหมาหลักส่วนใหญ่จะมีวงเงินสินเชื่อกับสถาบันการเงินรองรับ
ดังนั้นแม้ว่าสัดส่วนรายได้ที่มาจากงานภาครัฐบาลจะค่อนข้างสูง
แต่ความเสี่ยงในการไม่ได้รับชำระค่าจ้างนั้นค่อนข้างต่ำ อย่างไรก็ตาม
เนื่องจากงานโครงการของภาครัฐบาลอาจได้รับผลกระทบจากสถานการณ์ทางการเมืองที่ไม่ปกติตั้งแต่เดือนกันยายน
2549 ดังนั้น ตั้งแต่ปี 2550
บริษัทจึงมีนโยบายที่จะขยายฐานลูกค้าภาคเอกชนเพื่อลดความเสี่ยงจากการชะลอตัวของงานภาครัฐบาล

บริษัทมีรายได้ที่มาจากลูกค้ารายใหญ่ คือ บมจ. ซิโน-ไทย เอ็นจิเนียริ่ง แอนด์ คอนสตรัคชั่น
โดยมีสัดส่วนรายได้จากลูกค้ารายนี้ร้อยละ 29.91 ร้อยละ 25.24 และร้อยละ 0.41
ของรายได้จากการรับจ้าง ในปี 2549 ปี 2550 และปี 2551 ตามลำดับ ทั้งนี้
บริษัทคาดว่าในอนาคตอันใกล้นี้บริษัทจะรับงานจาก บมจ. ซิโน-ไทย เอ็นจิเนียริ่ง แอนด์
คอนสตรัคชั่น อย่างต่อเนื่อง ซึ่งส่วนใหญ่เป็นงานโครงสร้างและสาธารณูปโภคพื้นฐานขนาดใหญ่

3.2.3 ภาวะอุตสาหกรรมและการแข่งขัน

ธุรกิจของงานฐานรากซึ่งประกอบไปด้วยงานก่อสร้างเสาเข็ม กำแพงดิน และงานปรับปรุงคุณภาพดิน
เป็นต้นนั้น ขึ้นอยู่กับอุตสาหกรรมการก่อสร้างเป็นสำคัญ
หลังจากประสบกับภาวะซบเซาตั้งแต่วิกฤติเศรษฐกิจในปี 2540
อุตสาหกรรมการก่อสร้างมีการฟื้นตัวมาเป็นลำดับ ทั้งนี้ ในช่วง 4 ถึง 5
ปีที่ผ่านมางานก่อสร้างทั้งในภาครัฐและภาคเอกชนได้มีการขยายตัวเพิ่มขึ้น
ในส่วนของงานภาครัฐบาลได้รับการส่งเสริมจากโครงการลงทุนในงานโครงสร้างและสาธารณูปโภคพื้นฐานต่างๆ
ซึ่งรวมถึงการขยายเส้นทางเดินรถไฟฟ้าใต้ดินและบนดิน ทางรถไฟยกระดับ ทางด่วน
ศูนย์ราชการแห่งใหม่บนถนนแจ้งวัฒนะ การก่อสร้างโรงไฟฟ้า ฯลฯ
ในส่วนของงานภาคเอกชนก็มีการขยายตัวอย่างต่อเนื่องโดยเฉพาะอย่างยิ่งคอนโดมิเนียมในเขตเมือง
และตามแนวเส้นทางรถไฟฟ้า เนื่องจากปัญหาการจราจรและ
ค่าใช้จ่ายในการเดินทางที่สูงจากภาวะน้ำมันที่ปรับตัวสูงขึ้นตั้งแต่กลางปี 2548

สำหรับปี 2550 - 2551
อุตสาหกรรมก่อสร้างได้รับผลกระทบจากความไม่มีเสถียรภาพทางภาคการเมืองซึ่งส่งผลให้โครงการลงทุนของภาครัฐบาลออกมาน้อยลงและทำให้การแข่งขันในอุตสาหกรรมปรับตัวสูงขึ้น
นอกจากนี้ จากการที่ปัญหาวิกฤติการเงินในสหรัฐที่เกิดขึ้นในช่วงไตรมาส 3 ของปี 2551
ส่งผลลุกลามรุนแรงกลายเป็นวิกฤติการเงินในระดับโลก จนทำให้เกิดภาวะเศรษฐกิจถดถอยทั่วโลก
และผลกระทบคงจะปรากฏชัดยิ่งขึ้นในปี 2552
โดยสถานการณ์การเมืองในประเทศที่ยังไม่มีเสถียรภาพนักจะเป็นปัจจัยที่อาจฉุดรั้งโอกาสในการฟื้นตัวของเศรษฐกิจ
ทั้งนี้ ภาคการส่งออก
การลงทุนจากต่างประเทศและการท่องเที่ยวของต่างชาติจะได้รับกระทบจากปัญหาการชะลอตัวของเศรษฐกิจในภูมิภาคประเทศต่าง
ๆ รวมทั้งปัญหาสภาพคล่องในระบบการเงินโลกที่ตึงตัว
ความเข้มงวดในการปล่อยสินเชื่อของสถาบันการเงิน อัตราการว่างงานที่ปรับตัวสูงขึ้น
จะส่งผลกระทบอย่างมากต่อความเชื่อมั่นของนักลงทุนและผู้บริโภค อย่างไรก็ดี
ปัจจัยที่คาดว่าอาจจะเป็นผลบวกต่อเศรษฐกิจคือการปรับตัวลดลงของราคาน้ำมันและสินค้าโภคภัณฑ์ในตลาดโลกซึ่งจะทำให้อัตราเงินเฟ้อและอัตราดอกเบี้ยปรับลดลง
นอกจากนี้ในภาวะที่เครื่องยนต์เศรษฐกิจที่ขับเคลื่อนโดยภาคเอกชน คือ การส่งออก
การบริโภคและการลงทุนของเอกชนมีแนวโน้มชะลอตัว
หลายฝ่ายจึงคาดหวังต่อบทบาทของภาครัฐในการดำเนินนโยบายเพื่อกระตุ้นเศรษฐกิจ
โดยรัฐบาลเองก็มีแนวทางเร่งรัดการเบิกจ่าย รวมทั้งผลักดันโครงการลงทุนในเมกะโปรเจคต์
นอกจากนี้ยังมีแนวทางจัดทำงบกลางปีสำหรับปีงบประมาณ 2552 เพิ่มเติมอีก 100,000 ล้านบาท
ซึ่งถ้าสามารถดำเนินการให้เม็ดเงินลงสู่เศรษฐกิจได้อย่างแท้จริง
จะมีส่วนช่วยประคับประคองตัวเลขผลิตภัณฑ์มวลรวมในประเทศ (จีดีพี) ไม่ให้ติดลบรุนแรง
และช่วยบรรเทาปัญหาการว่างงานได้
ขณะเดียวกันอัตราเงินเฟ้อที่อ่อนตัวลงจะเปิดทางให้ธนาคารแห่งประเทศไทย (ธปท.)
สามารถใช้นโยบายการเงินผ่อนคลายได้มากขึ้นเพื่อประสานกับนโยบายการคลังในการกระตุ้นเศรษฐกิจ

สำหรับปี 2552 บริษัทคาดการณ์ว่าวิกฤติเศรษฐกิจโลกมีแนวโน้มจะส่งผลรุนแรงมากขึ้น
ปริมาณงานก่อสร้างในตลาดโดยเฉพาะงานภาคเอกชนจะชะลอตัวลงเมื่อเทียบกับในปี 2551
โดยงานภาครัฐน่าจะเป็นตัวขับเคลื่อนสำคัญในปีนี้ โดยเฉพาะอย่างยิ่งโครงการรถไฟฟ้าสายต่างๆ
ซึ่งน่าจะเริ่มก่อสร้างได้ในช่วงไตรมาสที่ 2 ของปี 2552 ทั้งนี้
โครงการรถไฟฟ้าสายสีแดงช่วงบางซื่อ-ตลิ่งชัน นั้นได้ผู้ชนะการประมูลแล้ว
ส่วนโครงการรถไฟฟ้าสายสีม่วงช่วงบางใหญ่-บางซื่อ อยู่ระหว่างการประมูล
(มีการเปิดซองเทคนิคในเดือนพฤศจิกายน 2551 และเปิดซองประมูลราคาสำหรับสัญญาที่ 1
ในช่วงต้นปี 2552) อย่างไรก็ตาม
จากภาวะความวุ่นวายทางการเมืองและการที่รัฐบาลขาดเสถียรภาพเป็นปัจจัยเสี่ยงสำคัญที่อาจทำให้โครงการภาครัฐไม่สามารถออกมาได้ตามที่คาด

2.  การจัดหาผลิตภัณฑ์หรือบริการ

    1.  กำลังการผลิต

ณ วันที่ 31 ธันวาคม 2551 บริษัทมีเครื่องจักรจำนวน 15 ชุดสำหรับใช้ในการทำงานเสาเข็มเจาะ
ทั้งนี้บริษัทยังสามารถเช่ารถเครนเพื่อที่จะมาต่อเชื่อมกับชุดหัวเจาะที่มีอยู่เพื่อประกอบเป็นชุดเจาะเพิ่มได้อีก
สำหรับงานกำแพงกันดิน และงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet
Grouting) บริษัทมีเครื่องจักรครบชุดที่ใช้ในการทำงานจำนวน 2 ชุด และ 4 ชุดตามลำดับ

บริษัทมีวิศวกรผู้เชี่ยวชาญในการควบคุมดูแลจัดการโครงการงานและวิศวกรสนามรวม 21 คน
ซึ่งวิศวกรของบริษัทมีประสบการณ์ในอุตสาหกรรมโดยเฉลี่ยประมาณ 10 ปี

2.  []ขั้นตอนการรับงาน

+----------------------------------+-----------------------------------+
| การรับงานแบบรับเหมาโครงการ         | การรับงานแบบเหมาช่วง                |
+----------------------------------+-----------------------------------+

หมายเหตุ :
การเสนอราคาของการรับจ้างทำเสาเข็มส่วนใหญ่จะเป็นการเสนอราคารับจ้างทำเสาเข็มต่อต้น

สำหรับการดำเนินการตามข้างต้นนั้นบริษัทต้องมีการวางเงินประกันผลงานซึ่งโดยส่วนใหญ่ผู้ว่าจ้างจะหักไว้ในสัดส่วนร้อยละ
5 จากจำนวนเงินที่จ่ายให้กับบริษัทสำหรับค่างานก่อสร้างแต่ละงวด
ทั้งนี้เมื่องานเสร็จสิ้นแล้วและมีการส่งมอบงานให้กับผู้ว่าจ้าง(และไม่มีความเสียหายเกิดขึ้นจากการทำงานของบริษัท)
บริษัทก็จะได้รับคืนเงินประกันผลงาน
นอกจากนี้เมื่องานเสร็จสิ้นแล้วบริษัทต้องออกใบรับประกันผลงาน หรือออกเป็น Maintenance
Bond ให้แก่ผู้ว่าจ้างตามระยะเวลาที่ตกลงไว้ซึ่งส่วนใหญ่จะอยู่ระหว่าง 1-2 ปี

ในการดำเนินการงานก่อสร้างตามแผนงานที่กำหนด
บริษัทมีขั้นตอนการทำงานในแต่ละสายงานดังต่อไปนี้

ขั้นตอนการทำเสาเข็มเจาะ

ขั้นตอนการทำกำแพงกันดิน

ขั้นตอนการทำงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง

3.  การจัดหาวัตถุดิบ

วัตถุดิบหลักที่ใช้ในการทำงานฐานรากของบริษัทประกอบไปด้วย คอนกรีตผสมเสร็จ ซีเมนต์
เหล็กเส้น น้ำมันดีเซล และสารละลายพยุงหลุมเจาะ (เบนโทไนท์และโพลีเมอร์)
โดยวัตถุดิบซึ่งราคาค่อนข้างผันผวนในปี 2551 ได้แก่ เหล็กเส้นและน้ำมันดีเซล
โดยราคาเหล็กเส้นปรับตัวเพิ่มขึ้นตั้งแต่ต้นปีจาก 26,000
บาทต่อตันจนถึงเดือนกรกฎาคมซึ่งปรับตัวสูงสุดที่ 38,310 บาทต่อตัน และลดลงอย่างต่อเนื่อง
โดยสิ้นปีอยู่ที่ 18,700 บาทต่อตัน ขณะที่ราคาน้ำมันดีเซลปรับตัวเพิ่มขึ้นอย่างมาก
ในทิศทางเดียวกับราคาเหล็กเส้นและตามภาวะตลาดโลก โดยต้นปีราคาอยู่ที่ 29.43
บาทต่อลิตรและสูงสุดที่ 41.89 บาทต่อลิตรในเดือนกรกฎาคม แล้วปรับตัวลดลงอย่างต่อเนื่อง
โดยสิ้นปี ราคาน้ำมันดีเซลอยู่ที่ 18.27 บาทต่อลิตร

[]

สำหรับราคากลางของเบนโทไนท์และโพลีเมอร์ที่บริษัทคู่ค้าของบริษัทเสนอราคาในปี 2547
จนถึงปัจจุบัน คือราคา 6 บาทต่อกิโลกรัมและ 200 บาทต่อกิโลกรัม ตามลำดับ
สำหรับราคาตั้งของคอนกรีตตั้งแต่ต้นปีจนถึงปลายปีนั้นคงที่อยู่ที่ 2,740 บาทต่อลูกบาศก์เมตร
แต่ผู้จำหน่ายมีการปรับเปลี่ยนส่วนลดในแต่ละช่วงเวลาตามต้นทุนที่เปลี่ยนแปลง

การจัดซื้อวัตถุดิบของบริษัทนั้นขึ้นอยู่กับลักษณะของงานที่รับและผู้ว่าจ้างที่มอบงาน
โดยทั่วไปแล้วหากเป็นงานที่บริษัทรับเหมาช่วง
ผู้รับเหมาหลักจะเป็นฝ่ายจัดหาวัตถุดิบหลักที่ใช้สำหรับการทำงานได้แก่ คอนกรีต ซีเมนต์ และ
เหล็กเส้น ดังนั้นบริษัทจะรับจ้างเพียงแค่ค่าแรงและค่าเครื่องจักรเท่านั้น
หากบริษัทเป็นผู้รับเหมาตรงกับเจ้าของโครงการเอง
โดยส่วนใหญ่แล้วผู้ว่าจ้างจะมอบหมายให้ทางบริษัทเป็นผู้รับภาระในการจัดหาและซื้อวัตถุดิบด้วย

ปัจจุบัน บริษัทมีการสั่งซื้อวัตถุดิบหลักทั้งหมดจากผู้จัดจำหน่ายภายในประเทศ
จึงทำให้ไม่มีความเสี่ยงจากอัตราแลกเปลี่ยนเงินตราต่างประเทศในการจัดซื้อ
(ยกเว้นอะไหล่เครื่องจักรซึ่งในบางครั้งไม่สามารถจัดซื้อได้ในประเทศจึงจำเป็นต้องซื้อจากต่างประเทศ
ซึ่งส่วนใหญ่จะมีมูลค่าไม่สูงนัก) โดยนับตั้งแต่เปิดดำเนินการเป็นต้นมา
บริษัทไม่เคยประสบกับปัญหาภาวะการขาดแคลนวัตถุดิบแต่อย่างใด
ทั้งนี้ในกรณีที่บริษัทได้รับมอบหมายจากเจ้าของโครงการให้รับผิดชอบในการจัดหาวัตถุดิบและเป็นช่วงที่ราคาวัสดุมีความผันผวน
บริษัทมีนโยบายที่จะจัดซื้อวัตถุดิบบางรายการทันทีที่มีการตกลงรับงานกับเจ้าของโครงการเป็นที่เรียบร้อยแล้ว
เพื่อลดความเสี่ยงจากความผันผวนของราคาวัตถุดิบ
โดยที่ระยะเวลาการสั่งซื้อและการส่งมอบนั้นไม่นานโดยใช้เวลาประมาณ 3-5 วัน
อีกทั้งการทำงานก่อสร้างงานฐานรากของบริษัทโดยเฉลี่ยแล้วใช้เวลาทำงาน 2 ถึง 6 เดือน
จึงทำให้บริษัทไม่ต้องรับภาระความเสี่ยงจากความผันผวนของราคาหรือการขาดแคลนวัตถุดิบมากนัก
นอกจากนี้วัตถุดิบหลักที่ใช้นั้นมีผู้ประกอบการและผู้จำหน่ายหลายรายในประเทศ
และบริษัทมีนโยบายสร้างสัมพันธ์กับคู่ค้ามากกว่า 1 รายในแต่ละรายการของวัตถุดิบ

ในส่วนของราคาน้ำมันดีเซลที่ปรับตัวเพิ่มขึ้นอย่างมากในช่วงต้นถึงกลางปีได้ส่งผลกระทบต่อต้นทุนของ
บริษัทให้สูงขึ้น อย่างไรก็ตามถึงแม้ว่าราคาน้ำมันดีเซลได้ปรับลดลงค่อนข้างมากในช่วงปลายปี
บริษัทยังคงให้ ความสำคัญและติดตามผลจากความผันผวนของราคาน้ำมันอย่างใกล้ชิด
โดยมีนโยบายในการลด ผลกระทบจากความผันผวนของราคาน้ำมันดีเซล เช่น
การใช้พลังงานอย่างประหยัด รวมไปถึง การปรับปรุงพัฒนาประสิทธิภาพในการทำงาน

นอกจากนี้ยังมีวัตถุดิบและวัสดุสิ้นเปลืองอื่นๆ ที่บริษัทใช้ในสายงานต่างๆ
โดยที่ผ่านมาบริษัทไม่ได้ประสบกับภาวะขาดแคลนวัตถุดิบเหล่านี้
และคาดว่าบริษัทจะยังสามารถจัดหามาใช้ในงานก่อสร้างได้อย่างสม่ำเสมอ
และในคุณภาพตามที่กำหนด ทั้งนี้
บริษัทมีการปรับปรุงและผลิตวัสดุบางชนิดที่ไม่ใช่ชิ้นส่วนหลักของเครื่องจักร
เพื่อใช้ในการซ่อมบำรุงและดูแลเครื่องจักร
โดยวัสดุที่ผลิตนั้นเป็นชิ้นส่วนของเครื่องจักรที่จำเป็นต้องมีการเปลี่ยนหรือซ่อมแซมตามระยะเวลาหรือการใช้งาน

ณ วันที่ 31 ธันวาคม 2551 บริษัทมีพนักงานฝ่ายก่อสร้างจำนวน 189
คนจากพนักงานทั้งหมดของบริษัทจำนวน 380 คน ในกรณีที่บริษัทมีจำนวนแรงงานไม่เพียงพอ
บริษัทสามารถที่จะว่าจ้างผู้รับเหมาช่วงต่อเพื่อรับงานได้
ซึ่งผู้รับเหมาช่วงดังกล่าวมิได้เป็นบุคคลที่เกี่ยวข้องกับบริษัทแต่อย่างใด
และส่วนใหญ่การจ้างผู้รับเหมาช่วงดังกล่าวเป็นการจ้างงานเฉพาะค่าแรง ทั้งนี้
บริษัทจะจัดให้มีวิศวกรของบริษัทเข้าดูแลการทำงานของผู้รับเหมาช่วงตลอดระยะเวลาจ้างงานและตรวจรับงานก่อนการรับมอบงานทุกครั้งไป
โดยในปี 2549 ปี 2550 และปี 2551 บริษัทมีการจ้างงานผู้รับเหมาช่วงต่อมูลค่า 174.64
ล้านบาท 22.30 ล้านบาท และ 50.09 ล้านบาท ตามลำดับ หรือคิดเป็นร้อยละ 37.62 ร้อยละ
7.05 และร้อยละ 8.26 ของต้นทุนงานรับจ้าง ตามลำดับ โดยในปี 2549
สัดส่วนการจ้างผู้รับเหมาช่วงเพิ่มขึ้น เนื่องจากงานก่อสร้างด้วยระบบชิ้นส่วนคอนกรีตหล่อสำเร็จรูป
(โครงการตักสิลานคร) ซึ่งบริษัทได้ว่าจ้างผู้รับเหมาช่วงทั้งหมด ซึ่งหากไม่รวมโครงการดังกล่าว
การจ้างผู้รับเหมาช่วงในปี 2549 จะมีสัดส่วนคิดเป็นร้อยละ 5.63 ของต้นทุนงานฐานราก

4.  ผลกระทบต่อสิ่งแวดล้อม

บริษัทมีมาตรการในการลดผลกระทบต่อสิ่งแวดล้อมที่เกิดขึ้นจากการทำงานของบริษัท อาทิเช่น ฝุ่น
ผง เสียง การสั่นสะเทือน โดยดำเนินงานตามกฎระเบียบของหน่วยงานที่เกี่ยวข้อง
ซึ่งบริษัทได้จัดให้มีมาตรการในการป้องกันเพื่อลดผลกระทบดังนี้

  หลักปฏิบัติทั่วไป

-   บริษัทปฏิบัติตามข้อกฎหมายและปฏิบัติตามระเบียบทางด้านสิ่งแวดล้อมอย่างเคร่งครัด
    โดยมีการดูแลและควบคุมงานโดยวิศวกรและผู้เชี่ยวชาญ

-   บริษัทมุ่งที่จะป้องกันปัญหาก่อนที่จะเกิดและส่งผลกระทบต่อพนักงาน และชุมชนรอบข้าง

  ณ บริเวณเขตก่อสร้าง

-   ทีมงานผู้รับผิดชอบประจำหน่วยงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และขั้นตอนการปฏิบัติงาน
    รวมทั้งคอยรับฟังปัญหา คำร้องเรียนต่างๆ และนำไปดำเนินการแก้ไข

-   โครงการที่ก่อสร้างจะต้องมีรั้วล้อมรอบพื้นที่เพื่อป้องกันฝุ่นและเสียง และเพื่อความปลอดภัย
    ซึ่งโดยปกติ ผู้รับเหมาหลักจะเป็นผู้รับผิดชอบจัดทำ
    โดยทีมงานจะต้องหมั่นสังเกตและช่วยดูแลให้รั้วดังกล่าวอยู่ในสภาพที่ดีตลอดเวลา

-   จะต้องล้างล้อรถบรรทุกวัสดุอุปกรณ์ให้สะอาดก่อนที่จะออกจากหน่วยงาน
    เพื่อป้องกันเศษดินและหินปนเปื้อนถนน

-   การขนส่งวัสดุอุปกรณ์ด้วยรถ 6 ล้อ 10 ล้อ และเทรลเลอร์
    จะต้องดำเนินการในช่วงเวลาที่กฎหมายกำหนด

  ณ โรงงานซ่อมบำรุง

-   ทีมงานผู้ดูแลโรงงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และลักษณะการปฏิบัติงาน
    รวมทั้งคอยรับฟังปัญหา และคำร้องเรียนต่างๆ และนำไปดำเนินการแก้ไข

-   ต้องมีการดูแลรักษาความสะอาดของพื้นที่ทำงานและบริเวณโรงงานทั้งภายในและรอบนอก

-   ดูแลเครื่องจักรสม่ำเสมอ คอยตรวจสมรรถภาพส่วนต่างๆ ของเครื่องยนต์
    และสังเกตการทำงานของเครื่องจักรในเรื่องของเสียง

ที่ผ่านมาบริษัทไม่เคยมีกรณีพิพาทที่เกี่ยวเนื่องกับการทำผิดกฎเกณฑ์หรือกฎระเบียบดังกล่าวข้างต้น
ตลอดจนปัญหาเกี่ยวกับสิ่งแวดล้อมแต่อย่างใด

3.3.5 งานที่ยังไม่ได้ส่งมอบ

ณ วันที่ 31 มกราคม 2552 บริษัทมีงานที่ยังไม่ได้ส่งมอบจำนวน 5 โครงการ
คิดเป็นมูลค่างานทั้งสิ้น 124.41 ล้านบาท ซึ่งสามารถสรุปได้ดังนี้

+-------------------------------+---------------+----------+----------+
| ผู้จ้างงาน/ชื่อโครงการ             |   ประเภทงาน   |          |          |
|                               |               | ลักษณะงาน |  กำหนดกา |
|                               |               |          | รแล้วเสร็จ |
+-------------------------------+---------------+----------+----------+
|                               |               |          |          |
+-------------------------------+---------------+----------+----------+
|   บจ. 99กะรัต กรุ๊ป และบจ.เอช ทู  |   เสา         |   อาคาร  | ก.พ.52   |
|   เอ็ม พร็อพเพอร์ตี้/เดอะบีช        | เข็มเจาะ(กลาง) |          |          |
|   คอนโดมิเนียม                  |               |          |          |
+-------------------------------+---------------+----------+----------+
|   บมจ. ซิโน-ไทยเอ็นจิเนียริ่ง แอนด์  |   เสา         |   อาคาร  | มี.ค.52   |
|   คอนสตรัคชั่น/สนามกีฬาหัวหมาก     | เข็มเจาะ(กลาง) |          |          |
+-------------------------------+---------------+----------+----------+
|   บจ. อัลไบรท์                  |   เสา         |   อาคาร  | เม.ย.52  |
|   โฮลดิ้งส์/อาคารชุดพักอาศัยรวม สูง  | เข็มเจาะ(กลาง) |          |          |
|   36 ชั้น ซอยสุขุมวิท 24           |               |          |          |
+-------------------------------+---------------+----------+----------+
|   บจ. อัลลายแอนซ์ แพลนท์         |   เสา         |   อาคาร  | ก.พ.52   |
|   เซอร์วิส/Interconnection Pipe | เข็มเจาะ(กลาง) |          |          |
|   & Cable Package(East Side)  |               |          |          |
+-------------------------------+---------------+----------+----------+
|   บจ. แกรนด์ ยู ลิฟวิ่ง/ยู ดีไลท์ แอท |   เสา         |   อาคาร  | มี.ค.52   |
|   บางซื่อ สเตชั่น                 | เข็มเจาะ(กลาง) |          |          |
+-------------------------------+---------------+----------+----------+
|   รวมมูลค่างาน (ล้านบาท)         |               |          | 124.41   |
+-------------------------------+---------------+----------+----------+

บริษัทมีโครงการที่ได้รับเอกสารสั่งจ้างแล้วแต่ยังไม่เริ่มดำเนินการจนถึงสิ้นเดือนมกราคม 2552
ดังนี้

+------------------------------+--------------+----------+------------+
| ผู้จ้างงาน/ชื่อโครงการ            |   ประเภทงาน  |          |   ระยะ     |
|                              |              | ลักษณะงาน | เวลาก่อสร้าง |
+------------------------------+--------------+----------+------------+
|                              |              |          |            |
+------------------------------+--------------+----------+------------+
|   บมจ. ดิ เอราวัณ กรุ๊ป/ไอบิส     |   เสาเ       |   อาคาร  | มิ.ย.52 -   |
|   ศรีราชา                     | ข็มเจาะ(กลาง) |          | ส.ค.52     |
+------------------------------+--------------+----------+------------+
|   บจ. สยามรีสอร์ท โฮเต็ล/The    |   เสาเ       |   อาคาร  | ธ.ค.51 -   |
|   Siam On The River Hotel    | ข็มเจาะ(กลาง) |          | มี.ค..52    |
+------------------------------+--------------+----------+------------+
|   บจ. นายารา เรสซิเดนส์/เดอะ   |   เสาเ       |   อาคาร  | ก.พ.52 -   |
|   พาร์ค แลนด์ ตากสิน-ท่าพระ      | ข็มเจาะ(กลาง) |          | เม.ย.52    |
+------------------------------+--------------+----------+------------+
|   บจ. ฟีโก้ ดีเวลลอปเม้นท์/ร่วมฤดี  |   เสาเ       |   อาคาร  | ก.พ.52 -   |
|   โฮเต็ล                      | ข็มเจาะ(กลาง) |          | เม.ย.52    |
+------------------------------+--------------+----------+------------+
|   บจ. ชีวาทัย/ชีวาทัย ราชปรารภ   |   เสาเ       |   อาคาร  | ก.พ.52 -   |
|                              | ข็มเจาะ(กลาง) |          | เม.ย.52    |
+------------------------------+--------------+----------+------------+
|   บจ. กรุงธน                  |   เสาเ       |   อาคาร  | ก.พ.52 -   |
|   เอนยิเนียร์/ที.เค.ที.อพาร์ทเม้นท์  | ข็มเจาะ(กลาง) |          | เม.ย.52    |
|   รามอินทรา                   |              |          |            |
+------------------------------+--------------+----------+------------+
|   บจ. บายออร์ไทย/MTP07-156MCB |   เสาเ       |   อาคาร  | ก.พ.52 -   |
|   Distillation Crystallizer  | ข็มเจาะ(กลาง) |          | มี.ค.52     |
|   Foundation                 |              |          |            |
+------------------------------+--------------+----------+------------+
|   บมจ. เมเจอร์                |   เสาเ       |   อาคาร  | มี.ค.52 -   |
|   ดีเวลลอปเม้นท์/มาราเกซ หัวหิน   | ข็มเจาะ(กลาง) |          | ก.ค.52     |
|   เรสซิเด้นท์ส                  |              |          |            |
+------------------------------+--------------+----------+------------+
|   รวมมูลค่างาน (ล้านบาท)        |              |          | 134.90     |
+------------------------------+--------------+----------+------------+